rlitschk/wikidir huggingface dataset:
Gerda Uhthoff (* 2. August 1896 in Bützow; † 21. Oktober 1988 in Swerin) weer en plattdüütsche Schrieversche. Se weer dat Döchter van enen Beamten un wasst in’n lütt meklenborgschen Städen up, eer dat se na Swerin trock. 1920 heiraat se un leevt een poor Johren up’n Lande in Meklenburg, denn in Breslau, un vun 1930 an wedder in Schwerin. Se is begraven op den Olen Dodenhoff in Schwerin. Leiw’ Plattdüütsch: Niederdeutsche Lyrik der Gegenwart. Swerin: Stadtarchiv, 1964. List vun plattdüütschen Schrieverschen Gerda Uhthoff in de Datenbank Die niederdeutsche Literatur (hoogdüütsch) Gerda Uhthoff up Plattmakers Black
Louise Uhlhorn (* 26. Oktober 1897 in Rastede; † 28. Dezember 1983 in Rastede) weer en plattdüütsche Schrieversche. As Döchter vun’n Gemeindevörsteher maakt se ene Huusweerdschopsleer un leevt in’t Öllerhuus. Na den Dood vun ehr Vadder weer se bit 1945 Sozialreferentin un vun 1948 an Reporter un frie’e Schrieversche. Schillerraatjen: Bunte Biller. Jever: Mettcker, 1968 Dreemal hundertdusend!: Komödie in 4 Törns. Verden/Aller: Mahnke, 1957 Spijök: eene vergnögde Burn-Komödie in 3 Törns. Verden: Mahnke, 1950 Spök um Geesche: Plattdütschet Lustspill in dree Törns. Verden: Mahnke, 1947 Spök um Geesche: Plattdütschet Lustspill in dree Törns. Oldenburg i.O.: Littmann, 1934 List vun plattdüütschen Schrieverschen Louise Uhlhorn in de Datenbank Die niederdeutsche Literatur (hoogdüütsch) Louise Uhlhorn up Plattmakers Black
Marie Ulfers (* 31. Oktober 1888 in Carolinensiel; † 9. August 1960 in Auerk) weer en plattdüütsche Schrieversche. Se arbeed in Worpswede un de Nedderlannen as Huusdame, un vun 1939 an leev se in Auerk, wo se in de Regentschapsbökereee arbeed het, dorna weer se frie·e Schrieversche. Theda speelt Börgermeister: Komedie in dree Akten. Hamborg: Quickborn, 1958 Mannslüd sünd Pack: Komödie in 3 Aufzügen. Veern: Mahnke, 1956 Glück dermit!: Komödie in vier Aufzügen. Hamborg: Hermes, 1950 De König van Hannover: Komedie in 3 Akten. Hamborg: Hermes, 1942 Dat willt wi woll kriegen!: Een Volksstück in 3 Akten. Hamborg: Hermes, 1938 Mannslüd sünd Pack!: Komödie in 3 Aufzügen. Hamborg: Hermes, 1938 Maria von Jever: Historisch Speel ; Vöörspeel un veer Akte. Hamborg: Hermes, 1937 List vun plattdüütschen Schrieverschen Marie Ulfers in de Datenbank Die niederdeutsche Literatur (hoogdüütsch) Marie Ulfers up Plattmakers Black
Flensburg is de hoochdüütsche Naam von Flensborg, Stadt in Sleswig-Holsteen. Flensburg betekent ok Flensburg, Füürschipp, dat in de Flensbörger Föör leeg, Flensburg, en düütschen Radar-Empfänger in’n Tweten Weltkrieg, (14632) Flensburg, Lüttplaneet, Flensburg, Stadt in Minnesota, USA. Flensburg is de Familiennaam von August Flensburg (1811–1861), sweedschen Ünnernehmer, Carl Flensburg (1856–1919), sweedschen Dokter, Emil Flensburg (1843–1919), sweedschen Ünnernehmer, Ernst Flensburg (1851–1917), sweedschen Politiker, Heinrich Petersen-Flensburg (1861–1908), düütschen Maler, Johannes Jacobus Dodt van Flensburg (1795–1847), düütschen Schoolmeester, Bibliothekar un Mathematikhistoriker, Mathias Flensburg (1779–1851), sweedschen Ünnernehmer, Nils Flensburg (1855–1926), sweedschen Spraakwetenschopper, Oscar Flensburg (1820–1883), sweedschen Ünnernehmer, Oscar Flensburg (1855–1932), sweedschen Ünnernehmer un Politiker, Theodor Flensburg (1822–1898), sweedschen Politiker, Wilhelm Flensburg (1819–1897), sweedschen lutherschen Bischop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Unkel is en Stadt in Rhienland-Palz, Düütschland. Et hätt sowat 5000 Inwahners un dree Oortsdeele: Unkel (2500 Inwahners), Scheuren (2000 Inwahners) un Heister (800 Inwahners). Willy Brandt hett toletzt in Unkel wahnt un is dor ok storven.
István Bilek (* 11. August 1932 in Budapest, † 20. März 2010) weer en ungarschen Schachspeler un Schachpublizist. He wunn 1962, 1964 un 1970 de ungarsche Landsmeesterschap. 1957 kreeg he den Titel as Internatschonaler Meester un 1962 is he Grootmeester wurrn. Man seggt hüm nah, dat he nich mit de letzte Konsequenz spelen de un ok licht in Tietnot keem. Liekers kunn he woll Erfolge vörwiesen. So beleg he 1964 bi dat Zonenturnier in Kecskemét en deelten 2. Platz un wunn to'n Johreswessel 1964/65 ok dat Turnier vun Reggio Emilia. Mit de ungarsch Manschap wurr he 1966 bi de Schacholympiade in Havanna Darte (3. Brett), 1970 in Siegen Tweete (3. Brett) as ok 1972 in Skopje nochmals Tweete (2. Brett). In Skopje gelung hüm ok en beachtlich Siegpartie tegen Viktor Kortschnoi. Gyõzelmünk a sakkolimpián, Unser Sieg bei der Schacholympiade, 1979, ISBN 963-253-367-4 Versenyfutás az aranyérmekért, Rennen um die goldene Medaille, 1980 Örökös sakkban, Im ewigen Schach, 1987, ISBN 963-09-4543-6 Magyar sakktörténet 3., Ungarische Schachgeschichte 3., 1989 Barcza Gedeon, 1990
De School Risum (däänsch Risum Skole, freesch Risem Schölj) is en Grund- un Hööftschool in Risum in Noordfreesland. De School is dreesprakig, de Ünnerricht löppt op Hoochdüütsch, Däänsch un Freesch. Dat gifft de Klassen 1 bet 9 op de School, de aver op dree Klassen opdeelt sünd. De 1. bet 3. Klass lehrt tohoop, de 4. bet 6. un denn de 7. bet 9. Klass. Alltohoop sünd dat 38 Kinners un söss Schoolmeesters. De School hebbt se 1946 grünnt. Schull en School wesen, de de sleswigschen Spraken un Sprakenveelfalt stütten schull. De Ünnerricht leep in de eersten Johren in verschedene Spraken, veel ok op Freesch. 1956 hett de Schoolbaas Marie Tångeberg Freesch offiziell as Ünnerrichtsspraak fastleggt. Weer vun dat Schoolgesett so nich vörsehn, dat kenn keen Freesch, man se hebbt vun’t Schoolamt nix seggt, hebbt dat hennahmen. Dat güng so wieder bet 1970. De Tiet harr sik ännert un wenn de Kinner vördem all vun Huus ut Freesch kennen deen, weer dat nu faken so, dat de jungen Lüüd vun Freesch gornix mehr afweten deen. Hoochdüütsch un Däänsch weren nu de Ünnerichtsspraken. Man ok Freesch is bleven un warrt de Kinner lehrt un bitieden ok as Ünnerrichtsspraak bruukt. Websteed vun
Pamela Sue Martin (*5. Januar 1953 in Westport, Connecticut) is en US-amerikaansche Schauspelerin. In Düütschland is de Schauspelersche vör allen bekannt worrn dör ehr Rull as Fallon Carrington Colby in de 1980er Johren in de Feernsehserie Dynastie. Se füng mit 17 Johre an, as Model to arbeiden un weer mit 19 Johr an de Siet vun Filmstars as Gene Hackman un Ernest Borgnine in den Film The Poseidon Adventure to sehn. Dorna hett se noch in en Reeg annere Filmen mitspeelt. To de Tiet, as Martin de Rull Nancy Drew speelt hett, weer se in de Playboy-Utgaav Juli 1978 to sehn. Pamela Sue Martin is tweemol scheedt un hett een Söhn. As Schrieverin hett se över ehrn Kamp gegen Interstitielle Zystitis schreven. Se sett sik al lange Tiet för de Ümwelt in un hett en Theatersellschap in Idaho. Pamela Sue Martin is 1984 mit den düütschen Feernseh- un Medienpries Bambi uttekent worrn. Pamela Sue Martin in de Internet Movie Database (engelsch) offiziell Websiet
Dit Woort hett noch annere Bedüden: kiek dorför ünner Bornbarg (Barg). Bornbarg is en Dörp in de Gemeen Heckthusen. Dat liggt in’n Landkreis Cuxhoben in Neddersassen. Bornbarg liggt an’n Ihlbeker Kanaal, de in’n Süüdwesten mit dat Basbeker Slüsenfleet verbunnen is. Bornbarg liggt twischen Heckthusen in’n Süüdoosten un Basbeek in’n Noordwesten. Na Noorden un Oosten to sparrt de Oost den Oort af, de bi dree Kilometer vun Bornbarg af liggt. In’n Noorden liggt ok de lüttjere Oort An’n Kanal. In’n Süden liggt Klint, in’n Süüdwesten Lohmöhlen un Ihlbeek un de lüttjere Oort An’n Moor. In Bornbarg steiht en Kriegerdenkmaal för dat Gedenken an de 15 Lüüd, de in’n Eersten Weltkrieg, un de 22 Lüüd, de in’n Tweten Weltkrieg fullen sünd. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Klint in’n Kanton Loomst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Heckthusen in’n Kanton Himmelpoorten. De Oort hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt
En Astronom (oldgreeksch ἄστρον [ástron], „Steern, Gestirn“, un νόμος [nómos], „Bruuk, Gesett“) is en (in’ Regelfall akademisch utbild) Person, de sück wetenschaplich mit de Steernkunde befaaten deiht. Wenn man de Begreep Astronom blots up de Wetenschapler, de sück vun Berops wegen mit de Astronomie beschäftigen doht, inschränken will, denn sünd meest twee vun de folgen Tätigkeiten Gegenstand vun de Beroop: wetenschaplich Forschen up dat Rebeed Astronomie, besünners in de Astrophysik, Astrometrie, Kosmologie oder in de Beriek vun dat Planetensystem bzw. vun de Ruumfohrt, sowohl in’ bekiekene as ok in de theoretische Beriek. Lehrtätigkeit an en Universität as Hoochschoolprofessr oder -assistent. Entwickeln vun Meetinstrumenten oder Computerprogrammen. Leiten un/ oder Verwalten vun Institutschonen för F&E (Forschung un Entwicklung) beziehungswies vun groot Projekten - etwa bi de ESA oder NASA. De Berop vun en Faakastronom sett normalerwies en Hoochschoolstudium in dat Faak Astronomie oder verwandt Natuurweetenschapen vörut, etwa en Diplom der Physik oder Astronomie (blots in Öösterriek), af un an ok ut Mathematik, Geodäsie, Aeronautik un annern. Dat Verfaaten vun en Dissertatschoon slutt sück in de meest Fällen an, un en Doktortitel (Pomotschoon) gellt faken as Vörutsetten för de Instellen. Dat Beropsbild vun de Astronomen hett sück in de lest Johrteinten bannig ännert.
Hamburgisches Wörterbuch (plattdüütsch Hamborgsch Wöörbook) is de Titel för dat wetenschoplike Wöörbook, dat’t Hamborger Platt uptekent. Dat Gestreek, dat’t Wöörbook beschrivt, kümt to’n groten Deel met’n Grenzen van de Hansestadt Hamborg vandage övereen. Dat „Hamborgsch Wöörbook“ is een histoorsch Wöörbook, dat Materiaal uut 8. Jaarhunnerden Tied tohoopbringt – daar find sik Belegen uut’n 13. bet to’n 20. Jhd. binnen. Man alleen hier un daar stellt dat Wöörbook, de Spraak vöör’t 17. Jhd. daar, denn de öldsten Belege beschrivt al dat Mittelniederdeutsche Wörterbuch. De Lemmata sind na dat Alphabet sorteert. Wat över de Grammatik, de Tied, in de dat Woord bruukt worrn is un wat dat Woord heet, find sik bi jeden Indrag. Af un an givt dat Angaven to Varianten un Anmarkels to de Spraakstil. Bispeelsätze maakt klaar, wat tovöör över Grammatik un Semantik vertellt worrn is. Mit sienen velen Verwiesen kann een dat Wöörbook ook na Saakthemen bruken un upsluten. Ook typsch Hamborger Egennaam sind uplist; Oordsnamen sind man deelwiese in dat Wöörbook upnomen worrn. Feld- un Stratennamen sind unner dat Lemma up dat se Betog nimt list. Seggwisen, Riemsels un Bruukdom sind ook upnomen worrn, so dat’t Wöörbook ook een Born för de Volkskunne is. De Arbeidstelle för
Ramm betekent Ramm, en Maschien to’n Inkloppen vun Pöhl oder to’n Tweimaken vun faste Bowarken, Rammspoor, bi fröhere Kriegsscheep en fasten Spoor, de an’n Vöddersteven fastmaakt weer, to’n Toschannenmaken vun feendliche Scheep, Muskelramm, dat faken pienvulle Tohopentrecken vun Muskeln ahn dat een dat wull, Ramm, Stroom in Neddersassen, de in de Oost münnt, Ramm, Oort in de Gemeen Belsch in’n Landkreis Ludwigslust-Parchen, Mekelborg-Vörpommern. Ramm is de Familiennaam von Alexandra Ramm-Pfemfert (1883–1963), düütsch-russ’sch Översettersche un Galeristin, Nicolai Ramm Østgård (1885–1958), noorweegsch Footballspeler, Wilhelm Ramm (1790–1813), Legionär. Kiek ok bi: Ramme. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
American Horse II (Wasechun Tashunka, "Wašíčuŋ Tȟašúŋke" in de Standard-Lakota-Orthographie: "He-Has-A-White-Man's-Horse"; * 1840 in den Black Hills; † 16. Dezember 1908 in dat Pine-Ridge-Reservat, South Dakota) weer Hööftling vun de Oglala Lakota. American Horse hett sück as jung Mann in Kämpen gegen de Absarokee un Shoshone uttekent. As American Horse I 1876 in‘n Kamp full, gungen de Överlevenden in dat Reservat un American Horse wurr anerkannt Führer vun sien Grupp. Tietwies hett he (as ok Sitting Bull) de Buffalo Bills Wild West Show begleit, hett sück aber nah sien Rückkehr in dat Reservat kien Früenden maak, as he sück af 1887 för de Uplösen vun dat Reservat in mehreren Deelberieken insetten dee. Sitting Bull weer dormals kumplett dorgegen, wiel dat mit düchtig Landverlusten verbunnen weer. 1890 weer American Horse en Gegner vun den Geisterdanz. 1891 reis he nah Washington, um de Levensbedingungen vun de Lakota to verbetern – he harr aber nich völ Spood. Ok wiedere Reisen nah Washington verleepen ähnlich ergevnislos. American Horse is in dat Pine-Ridge-Reservat storven. George E. Hyde: Red Cloud's folk. A history of the Oglala Sioux Indians, Norman: University of Oklahoma Press, 1984 Bruce Grant: The Concise Encyclopedia of the American Indian. Wing Books: New
Westfälisches Wörterbuch (kort: WWb, plattduitsk: Westföölsk Woirbeok) es de Tüitel för eun plattduitsk Grootlandschopswoirbeok, dat den plattduitsken Weordschatt van’n westföölschen Dialekten upteuket. Dat Woirbeok was teoeurst för de ganze preußske Provinz Westfalen, iutbenommen dat Siegerland, wo se middelduitske Dialekte küürt, den niedersassisken Regerungsbezirk Ossenbrügge, de Süüddele van Nienborg, Schaumborg-Lippe, den plattduitsken Dueul van Hessen, un Overhiusen un ümmeteo dacht. Van den tweuden Band af es dat Gestrich wat lüttker worrn un ümmefaat Westfolen, iubenommen dat Siegerland, de plattduitsken Deule van Hessen, de vandage in’n Landkreis Wauldegge-Frankenberg ligget. In’n Noorden langt dat man bet na Landsgrezen van Noordrhüin-Westfolen un Niedersassen, olle Deule, de ook in’n Niedersächsischen Wörterbuch stoot, sind riut. Dat Stücke ümme Overhusen un Essen is van’n tweuten band an ook riut. De Lemmata sind in eune histoorske Foorm schrieven, up deu sik de Belege iut den Mundoorden torüggefören loot. Düsse afstrakten Lemmata sind binnen dat Woirbeok nestalphabeetsch insorteurt, dat well seggen dat Komposita un afleid Woir unner dat Hoivdlemma, bi dat se teohäurt, teo’n Büispill steut af-hauen unner hauen. Binnen euen Artikel folgt up dat Lemma Anmärksels teo de Grammatik, denn Angaven wo dat Weord verbreid un wat et heut. Teo de Beteukenissen find sik ook Büispillsätze, Küürsels un
De Ramm is en lütten Stroom oder Beek in Noordneddersassen. De Born vun den Beek liggt in den Oort Remnoh in de Gemeen Sounsiek (Landkreis Stood) in de Wischen dicht bi de L 127. Na 17,51 km münnt de Ramm twüschen Groot Meckels un Zittens (Landkreis Rodenborg (Wümm)) in de Oost, wat sülvst en Nevenstroom vun de Elv is. De Ramm verlöpt gröttstendeels dör Wischen, Feller un Wooldrebeden, wobi se de nafolgend Öörd dörlopen deit: Born bi Remnoh — Wiegersen — Lütt Woonst — Ramshuus — Nüddel — Münn in de Oost bi Groot Meckels / Zittens. De Verloop vun de Ramm is to’n gröttsten Deel begraadigt worrn. Strukturen, de noch meist natürlich sünd, gifft dat sünners noch in’n Böverloop in Rebeet vun’n Wiegersener Woold. Michael Bergemann: Gesamtliste der Fließgewässer im Elbeeinzugsgebiet. 2012 PDF, NLWK Schriftenreeg, Band 6 Ramm (Stroom). Mehr Biller, Videos oder Audiodateien to’t Thema gifft dat bi Wikimedia Commons.
Playboy betekent Playboy, Mann, de sien Geld tomeist för sien Freetiet utgifft un sik ok veel in Nachtclubs rümdrieven deit, Playboy, US-amerikaansche Tietschrift mit erotischen Inholt un Biller, de sik an Mannslüüd richten deit, Playboy, ehmolgen US-amerikaanschen Autoboer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carl Heinrich Möller is de Naam von Carl Heinrich Möller (1709–1759), düütschen Jurist, Carl Heinrich Möller (1803–1882), düütschen Bildhauer. Kiek ok bi: Karl Heinrich Möller. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hugo Klingemann (* 22. Mai 1869 in Wittmund, Provinz Hannover; † 1942 in Stuttgart) weer en düütsch Maler vun de Düsseldörper un de Münchner School. Klingemann studeer 1887 Maleree bi Hugo Crola an de Kunstakademie Düsseldörp. Wegen „Mittellosigkeit“ bleev he den Ünnerricht in’n April fern. An‘n 13. Oktober 1888 schreev he sück an de Königlich Akademie der Bildenden Künste München nochmals to en Kunststudium in. Dor wurr he Schöler vun Gabriel von Hackl. As Kunstmaler hett sück Klingemann later in Stuttgart daallaaten. Klingemann hett Landschapen, Porträts, Genrebiller un Deertenstücke as ok Blömenstillleven malt. Motive as Naabbrücke im Nebel, Jurafelsen un Bauernhaus im Hümmling wies he 1909 in den Münchner Glaspalast un up de Groot Berliner Kunstutstellung vun 1910. Mit en Blömenstillleven weer he 1914 up de Stuttgarter Kunstutstellung vertreden. List vun Maler vun de Düsseldörper Malerschool Klingemann, Hugo. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 20: Kaufmann–Knilling. E. A. Seemann, Leipzig 1927, S. 510 Hugo Klingemann. Mehr Biller, Videos oder Audiodateien to’t Thema gifft dat bi Wikimedia Commons. Hugo Klingemann, Auktschonsresultate in dat Portal artnet.de Museum Kunstpalast: Künstler und Künstlerinnen der Düsseldorfer Malerschule (Auswahl,
James Grieve is en Huusappel (Malus domestica). De Appelsort is as Tofallssamling vun den Aaftgoorner James Grieve tohopen mit sien Arbeitgever, de Boomschool Dickson, in Edinburgh rantogen un na em nöömt worrn. De Sort is ut de Muddersort Cox Orange un en unbekannte Vaddersort entstahn. Af 1880 is de Boom verbreedt worrn. De Boom warrt as gesund beschreven, den ok Frost nich veel andeit. He bruukt Lagen, de nich to dröög sünd un het en swack Wassdom. De Appelsort is wenig anfallig för Mehldau oder Schorf, dorvör aver för Twiegmonilia un Füerbrand. De James Grieve bleiht middelfröh. He is en geern nahmen Harvstappel un en goden Pollenbillner. De Frucht is en middelgroten Tafelappel mit rode Striepens, de vun’n Smack ’n beten as de Gravensteener is. Dat Fruchtfleesch is fienzellig un warrt gau möör. Dat is saftig un süerlich frisch mit en leeflich Aroma un mitünner en beten stippig. De Oorn geiht Enn vun’n August los. Riep to’n Geneet is de Appel vun Anfang September bit in den Oktober rin. De Büüt is riek un regelmatig. List vun de Appelsorten En drägenden Appelboom vun de Sort James Grieve. James Grieve-Appel an’n Boom, noch nich ganz riep. Riepe James Grieve-Appel.
Alternanz (vun lat. alternantia; franz. alternance) oder Alternatschoon (vun lat. alternatio; eng. alternation) betekent Alternanz, regelmatigen Wessel in’t Betonen vun Sülven oder Riemels bi’t Versmaat, Alternanz, Anwennen vun sülve Morpheme oder Phomene in ünnerscheedliche Oorden, Alternanz, ünnerscheedlich Fruchtbüüt bi Aaftbööm in’n tweejohrigen Wessel, in de Mathematik is to’n Bispeel de Funkschoon f ( x ) = ( − 1 ) x {\displaystyle f(x)=(-1)^{x}} för alle x Elemente vun de natürlichen Tallen alterneerend, wiel dat Ergevnis jümmer twüschen 1 un -1 wesselt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Punke is en olet Woort för Hoor. Dat warrt bloß in Bremen un umto bruukt. De Punken stünnen in dat 18. Johrhunnert an de Straat Punkendiek, wat en Stuck vun den hüdigen Oosterdiek twuschen Wall un Dobbensiel just vör de Stadt weer. Vunwegen dat de Prostitutschoon in de Stadt verbaden weer, mössen de Deerns na buten de Stadtmuern gahn. Hüdigendags driggt ok en Schipp vun den Vereen „Hal över“ den Naam „Punke“. Herbert Schwarzwälder: Das Große Bremen-Lexikon. Edition Temmen, 2003, ISBN 3-86108-693-X
Den Punkendiek sien olen Naam weer Sieldiek. Dat weer en Werserdiek in Bremen twuschen de Wallanlagen und den Sielwall. De Diek is 1799 höger maakt wurrn un vun 1850 af an en Deel vun den Oosterdiek wurrn. De Naam bedutt Horendiek. He kümmt woll ut den Tiet vun den Sövenjöhrigen Krieg vun her (1756 - 1763). Dormals geev dat vunwegen de Suldaten allerhand Horen in de Stadt. Vunwegen dat se dor avers nich arbeiden dröffen, mössen se buten de Stadt an’n Diek lopen. Dat ole Woort för Hoor weer in Bremen Punke. Bit 1891 hett dat dor noch en lüttjen Padd mit den Naam Punkendiek geven. As in dat Johr 1829 de Bremer Ieswett grünnt wurrn is, is in de Statuten fastleggt wurrn, düsse Wett scholl an den Werserstroom, Bi’n Punkendiek passeern. Noch hüdigendags drippt sik dorüm an'n 6. Januar de Sellschop vun de Bremer Ieswett un allerhand Volk an'n Punkendiek bi’n Sielwall. Herbert Schwarzwälder: Das Große Bremen-Lexikon. Edition Temmen, 2003, ISBN 3-86108-693-X
Ünner Alternanz oder ok Alternatschoon warrt in’n Goornbo de ünnerscheedlich Oornbüüt bi Aaftbööm in’n tweejohrigen Wessel betekent. Bi Appel föhrt dat to de so nöömten Appel-Johren, de sik jümmer afwesselt mit de Johren mit lütte Büüt. De Produkschoon vun Aaft is dordör mitünner nich weertschopplich, wiel de Gewinn in de Appel-Johren vun wegen dat rieke Anbott lütt is, man dorna de Gewinn groot weer, man weniger Appel an’n Boom sitt. De Saat vun veele fruchtende Bööm, as ok de noch wassenden Drievspitzen, billt Plantenhormonen (Phytohormonen), welke dat Differenzeeren vun de Blötenknuppen na en riek Johr minnert oder hinnert. Af un to is de Blötenknuppendifferenzeeren för dat nafolgend Johr al en poor Weken na de Blööt to Enn. Dormit is för en gliekmatig Büüt en to hoge Tall an Blötenknuppen anleggt worrn. De Tall vun de sik entwickelnde Blöten kann in so en Fall dör slecht Befruchten, en cheemsch Utdünnen oder en anpassten Snitt broken warrn. Passeert in’n Gegensatz dorto de Differenzeeren eerst laat, kann dör en Utdünnen vun de Frücht vun Hand en utrekende Tall Blötenknuppen för’t nächste Johr bewohrt warrn. Verbreedt is de Alternanz bi Appel, Beern un Oliven. Bi de eersten ümfaat dat den helen Boom, wieldat bi
De Venusbult (ok Schaambult, Schaambarg oder as medizinsch Fachbegreep Mons pubis oder Mons veneris) is en lütt Opwölben över dat Schaambeen. De Naam is vun de röömsch Göddin vun de Leev un de Schöönheit, Venus, afleidt. De Bult besteiht ut subkutan Fettgeweev, also Geweev, dat ünner de Huut anlagert is un dat Schaambeen schulen schall. De Venusbult warrt na de Pubertät to’n Deel oder kumplett vun de Schaamhoor afdeckt, wenn de nich wegmaakt worrn sünd. Wo groot de Venusbult is, hangt to’n Deel ok vun den Andeel Fett an’t Gesamtgewicht vun’n Lief af. Den Schaambult gifft dat an sik bi Fronslüüd un Mannslüüd, man bi de Fronslüüd is he veel düüdlicher utprägt un warrt dorüm normalerwies ok blots bi jem as Venusbult betekent. Na ünnen geiht de Venusbult över in de Schaamlippen. För den Venusbult gifft dat ok twee Oorden vun Piercings. De een warrt Christina nöömt, de annere heet Nefertiti. Venusbult is ok de Beteken för den Thenar, wat een vun de teihn Bulten vun de Handbinnenflachen bi’t Handlesen is. Dor warrt he as Sitt vun de Sinnlichkeit un Gerechtigkeit ansehn. Venusbult. Mehr Biller, Videos oder Audiodateien to’t Thema gifft dat bi Wikimedia Commons.